《西兴寺值雨次吴警斋先生韵》
宋代·丘葵

松风一道作秋声，阅尽山僧相送迎。
佛法西来随处见，梅花老去为谁清。
亦知身是客中客，试问朝来晴未晴。
一笑大雄山下路，幽人携手每同行。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。